ක්ෂේත්‍ර අත්දැකීම් සම්භාරයක් ඇති නිලධාරියකු වන පූජිත් ජයසුන්දර මහතා ප්‍රජා ‍පොලිස් සේවාවන් ව්‍යාප්ත කරවමින් මහජන සබඳතා ගොඩනංවාලීමටත් කැපවී ක්‍රියාකල දක්ෂ නිලධාරියකු ලෙස ප්‍රකටය. 2010 වසරේ ජූනි මස 10 වනදා පූජිත් ජයසුන්දර ජ්‍යෙෂ්ඨ නියෝජ්‍ය පොලිස්පතිවරයෙකු ලෙසද පත්කරනු ලැබූ අතර, පසුව කොටකෙතන ප්‍රදේශයේ කාන්තා ඝාතන රැසකින් භීතියට පත්ව තිබියදී එම ඝාතන සිද්ධීන් පාලනය කිරීම සඳහා ඔහුගේ ප්‍රධානත්වයෙන් පුළුල් මෙහෙයුමක් ද දියත් කළා.